ዜና

በዓል ስልጣን ኪንግ ካውንቲ  
**ዳው ኮንስታንቲን**

**ዛዕባ ጸረ-ዓሌትነት ንምሱ****ጓም ኪንግ ካውንቲ ንኮሙኒታት ሓገዝ ወፍዩ**

ሕዳር (ኖቨምበር) 19, 2020

**ጽሟቕ ትሕዝቶ**

**ኣብ ኪንግ ካውንቲ በዓል ስልጣን ዝኾነ ዳው ኮንስታንቲን፡ ንናይ ኪንግ ካውንቲ ጸረ-ዓሌትነት ፖሊሲ ዛዕባ ከምኡ’ውን ቀዳምነታት ባጀት ብዝምልከት ርእይቶታትን ሓበሬታ ኣንፈት ጉዕዞን ንምእካብ ዝሕግዝ ን24 ኮሙኒቲ ዝመሰረተን ማሕበራት ናይ $200,000 ሓገዝ ወፈያ ከምዝተገበረ ኣፍሊጡ።**

**ትሕዝቶ**

ኪንግ ካውንቲ ዓሌትነት ቅልውላው ህዝባዊ ጥዕና ምዃኑ ኣብ ሰነ (ጁን) 11, 2020 ኣዊጁ። በዓል ስልጣን ዳው ኮንስታንቲን፡ ምስ ተጣበቕቲ፡ ኣባላት ኮሙኒቲታትን ኣብ ምሉእ ኪንግ ካውንቲ ኣብ ዘለዋ ምምሕዳራት ዝርከቡ ኣገልገልቲ ህዝብን ብምሽራኽ ኣብ ገበናዊ (ወንጀላዊ) ስርዓተ-ሕጊ ጽገናዊ ለውጢ ንምምጻእ ከምኡ’ውን ብቐጻልነት ንብዙሕ ዓመታት ዝኸይድ፡ ምንጭታት ሃብቲ ካብቶም ጠንቅታት ሃስያ ዝኾኑ ኣገባባት ብምንካይ ናብቶም ምስ ዓሌታዊን ማሕበራዊ ፍትሒን ዝቃደዉ መሰረታዊ ፕሮግራማት ከምዝውዕሉ ዝገብር ናይ ባጀት ሓሳባት ኣቕሪቡ ኣሎ።

ሰራሕተኛታት ኪንግ ካውንቲ፡ ኣብ ናይ ጸለምቲ፡ ቡናውን ደቀባትን ድሌታት ብምምርኳስ ጸረ-ዓሌትነት ዝኾኑ ፖሊሲ ዛዕባታትን ናይ ክልተ ዓመት ናይ ባጀት ቀዳምነትን ነዲፎም። ኪንግ ካውንቲ፡ ኣብ ተወሳኺ ውጽኢታዊ ፖሊሲን ናይ ወፍሪ ዕቤትን ንምሕጋዝ፡ ንኣባላት ሕብረተሰቦም ንኸሳትፉን፡ ካብቶም ብስርዓታት ጸቕጥን ዓሌትነትን ዝተሃስዩ ኮሙኒቲ ቀጥታዊ ምንጪ ሓበሬታ ዝሓቖፈ ትርጉም ዘለዎ ትዕዝብቶም ንኸካፍሉ ን24 ማሕበራት ናይ $200,000 ሓገዝ ወፍዩ።

**ማሕበራት/ትካላት**

* 4 ቱሞሮው
* ቢሊ ፐርል ላይፍ ላይን ኢንተርናሽናል
* ብሪጂንግ ካልቸራል ጋፕስ
* ብራውን ዶቭ ኢንተርፕራይዝ
* ቸንትሮ ካልቸራል ሚክሲኮ
* ቹዝ 180
* ኮኣሊሽን ኦፍ ኢሚግራንትስ፡ ረፊዩጂስ ኤንድ ኮሙኒቲስ ኦፍ ካለር (CIRCC)
* ኤጁኬሽን ዊዝ አ ፐርፐዝ ፋውንደሽን ፎር ፓሲፊክ ኣይላንደርስ
* ኤኩቲ ኢን ኤጁኬሽን ኮኣሊሽን
* ኤሪትርያን ኣሶሴሽን ኢን ግሬተር ስያትል
* ፍሪዶም ፕሮጀክት
* ጋርፊልድ ሱፐር ብሎክ ኮኣሊሽን
* ሌሎ (LELO)
* ሎው ኢንካም ሃውሲን ኢንስቲትዩት
* ናካኒ ኔቲቭ ፕሮግራም
* ኦፐን ዶርስ ፎር ማልታይካልቸራል ፋሚሊስ/ኪንግ ካውንቲ ሬሻል ኤኩቲ ኮኣሊሽን
* ፕሮግረስ ፑሸርስ
* ራይዝ (RISE)
* ስካይ ኡርባን ኢምፓወርመንት ኤንድ ትራንስፎርሜሽን ሰንተር
* ዩናይትድ ብላክ ክርስቲያን ክለርጂ/ብላክ ዶላር ደይስ ታስክ ፎርስ
* ዩናይትድ ኢንድያን ኦፍ ኦል ትራይብስ
* ኡርባን ፋሚሊ
* ኡርባን ሊግ ኦፍ ሜትሮፖሊታን ስያትል
* ዌስት ኣፍሪካ ኮሙኒቲ ካውንስል

“ኪንግ ካውንቲ ንመጀመርታ ግዜ፡ ኣብ ሓሳብ ጸረ-ዓሌትነት ዝተደኮነ፡ ክምኡውን ዓሌትነት ከም ቅልውላው ህዝባዊ ጥዕና ርኢና ኣብ እንሰርሓሉ ዘለና እዋን ምምሕዳር ካውንቲ ብዛዕባ ኣብ ማዕርነት ሕብረተሰብና ዘለዎ ኣረኣእያ መሰረታዊ ለውጢ ዘምጽአ ባጀት ኣለዋ“ ክብል በዓል ስልጣን ዳው ኮንስታንቲን ተዛሪቡ። “እዘን ማሕበራት ንኽሳተፋ ዘተባብዕ ወፍሪ ምግባር፡ ዝያዳ ድምጺታት ናብ ናይ ዘተ መኣዲ ከምዝመጽእ ኣብ ርእሲ ምግባሩ፡ ናብ ዕላማና፡ ማለት፡ ናብ ዝያዳ ፍትሓዊትን ርትዓዊትን ኪንግ ካውንቲ፡ ንምብጻሕ ኣብ እንሰርሓሉ ዘሎና እዋን፡ ጉጅለና ኣብ ሽርክነት ዝተነድቀ ፖሊሲ ኣብ ምምዕባል ንቕድሚት ክትስጉም ይሕግዝ።”

እዚ ወፈያ ንተሳትፎ ኮሙኒቲታት ዝውዕል ክሳብ ጥሪ (ጃንዋሪ) 2021 ገንዘባዊ ክፍሊት ዝገብር ኮይኑ፡ ድሕሪኡ ኩለን ተቐበልቲ ማሕበራት ናይ ዝኣከብኦ ሓበሬታ/ትዕዝብቲ ጸብጻበ ናብ ኪንግ ካውንቲ ከቕርባ እየን። እቲ ናይ ህዝባዊ ቅልውላው ጥዕና ቀንዲ ጉጅለ ነዚ ጸብጻብን ዓይነታዊ ዳታን፡ ፖሊሲታቱ ብዝበለጸ ምስ ዛዕባ ጸረ-ዓሌትነት ክውሃሃድን ቀዳምነታት ባጀት ኣብ ምስራዕን፡ ከምኡ’ውን ኣብ ትዕዝብቲ ኮሙኒቲ ብምምርኳስ ተሓታትነትን ዘይተማልኡ ነገራት ኣብ ምልላይን ክጥቀመሉ እዩ።

**ጥቕስታት**

“ኪንግ ካውንቲ ንመጀመርታ ግዜ፡ ኣብ ሓሳብ ጸረ-ዓሌትነት ዝተደኮነ፡ ክምኡውን ዓሌትነት ከም ቅልውላው ህዝባዊ ጥዕና ርኢና ኣብ እንሰርሓሉ ዘለና እዋን ምምሕዳር ካውንቲ ብዛዕባ ኣብ ማዕርነት ሕብረተሰብና ዘለዎ ኣረኣእያ መሰረታዊ ለውጢ ዘምጽአ ባጀት ኣለዋ። እዘን ማሕበራት ንኽሳተፋ ዘተባብዕ ወፍሪ ምግባር፡ ዝያዳ ድምጺታት ናብ ናይ ዘተ መኣዲ ከምዝመጽእ ኣብ ርእሲ ምግባሩ፡ ናብ ዕላማና፡ ማለት፡ ናብ ዝያዳ ፍትሓዊትን ርትዓዊትን ኪንግ ካውንቲ፡ ንምብጻሕ ኣብ እንሰርሓሉ ዘሎና እዋን፡ ጉጅለና ኣብ ሽርክነት ዝተነድቀ ፖሊሲ ኣብ ምምዕባል ንቕድሚት ክትስጉም ይሕግዝ።” ዳው ኮንስታንቲን - ብዓል ስልጣን ኪንግ ካውንቲ

“ዓሌታዊ ፍትሒ ከም መሪሕ ምውሳድን፡ ብንጹር ጸግዒ-ርትዒን ጸረ-ዓሌትነትን ዝኾነ ምሕደራን ከባቢን ምዃን ማለት፡ ቅኑዕ ሓባራዊ ፍታሕ ብዘታባብዕ መገዲ ምስ ኮሙኒቲታት ክንሻረኽ ይግብኣና ማለት እዩ። እዚ ካውንቲ፡ ንዓሌትነት ካብ ሱሩ ንምእላይ ዝሕግዞ፡ ውራይና ኢለን ሓበሬታ/መልእኽቲ ናብ ኩሉ ንዘባጽሓ እሙናት ማሕበራት ሓላፍነት ምሃብ፡ ኣብ እንገብሮ ጸረ-ዓሌታውነት ጉዕዞ ኣገዳሲ ስጉምቲ እዩ። ጸረ-ዓሌታውነት ስትራተጂና ኣብ ምቕያስ፡ እተን ብዓሌትነት ኣዚየን ዝተጎድኣ ሕብረተሰባት መሪሕ ተራ ከምዝጻወታ ክንገብር ኣለና።” ኣኒታ ዊትፊልድ፡ ላዕለወይቲ ሓላፊት ኩሉ-ሓቆፍ (Inclusion)ን ርትዒን፡ ቤ/ጽ ርትዒን ማሕበራዊ ፍትሒን ኪንግ ካውንቲ

“ተሳታፍነት ምዕሩይ/ርትዓዊ ምዃኑ ንምርግጋጽ፡ ብኮሙኒቲ ዝምራሕ ክኸውን ኣለዎ። እዚ ገንዘባዊ ወፈያ ኣብ መንጎ ከተመኛ ደቀባት ዝኾኑ ሕብረተሰብን ናይ’ቲ ከባቢ ምምሕዳርን ዳግም ምትእምማን ንኽህነጽ ኣብ ርእሲ ምሕጋዙ ብቅርጻዊ ዓሌታውነት ንዝተፈጥረ በሰላ ንምሕዋይ ኣብ ዝካየድ መስርሕ ይሕግዝ።” - ማይክል ቱሊ፡ ዳይረክተር ፈጻሚ ቤ/ጽ፡ ዪናይትድ ኢንድያንስ ኦፍ ኦል ትራይብስ ፋውንደሽን

“ተሳትፎ ኮሙኒቲ፡ ኣቀዲሙ ዝተጠርየ እምነትን ኣፍልጦን ኣብ ልዕሌና ከሕድሩ ይሓትት። እዚ ካውንቲ፡ ኣብ’ዚ ዓውዲ ንዘለና ብቕዓት ኣፍልጦ ብምሃቡን ኣብ ጻዕርታትና ብምምርኳሱን ነመስግኖ። እዚ፡ ነቲ ዓሌታዊ ዓንኬል ንምዝራግን ነቶም ብኩሉ መዳያዊ ዓሌትነትን ቁጠባዊ ዘይምዕሩይነትን ኣዝዮም ዝተተንከፉ ማእከል ንምግባርን ኣገዳሲ መገዲ እዩ።” - ሚሸል ሜሪወዘር፡ ፕረዚደንትን CEOን፡ ኡርባን ሊግ ኦፍ ሜትሮፖሊታን ስያትል (ULMS)